b'\n_START_ARTICLE_\nFid\xc5\xbei\n_START_SECTION_\nSmje\xc5\xa1taj\n_START_PARAGRAPH_\nFid\xc5\xbei je smije\xc5\xa1ten u jugoisto\xc4\x8dnom dijelu Melanezije u Oceaniji. Oto\xc4\x8dje se sastoji od oko 320 otoka, od kojih je 100-tinjak nenaseljeno. Najve\xc4\x87i je otok Viti Levu, te zatim Vanua Levu Taveuni I Kadavu. Otoci su raspore\xc4\x91eni oko mora Koro, ve\xc4\x87i su gra\xc4\x91eni od vulkanskih stijena. Obale ve\xc4\x87ine otoka okru\xc5\xbeuju grebeni.\n_START_SECTION_\nKlima\n_START_PARAGRAPH_\nTropska-oceanska klima, pod utjecajem pasata, s manjim temperaturnim razlikama. Ki\xc5\xa1na razdoblja traju od prosinca do travnja, kada otoke pogode tropski cikloni, te od srpnja do rujna.\n_START_SECTION_\nVode\n_START_PARAGRAPH_\nKoraljni otoci nemaju povr\xc5\xa1inskih tokova, a na vulkanskim otocima teku kratke rije\xc4\x8dice u usje\xc4\x8denim dolinama.\n_START_SECTION_\nEtni\xc4\x8dki sastav\n_START_PARAGRAPH_\nNa Fid\xc5\xbeiju se govori i \xc5\xbeivi vi\xc5\xa1e desetaka naroda i jezika, 848.000 (procjena 2005.). Fid\xc5\xbeijanski govori (1995.) 46,2% stanovni\xc5\xa1tva, a prema procjeni (2005.) ima ih 238.000. Druga najve\xc4\x87a grupa su Hindusi (sada nazivani Fid\xc5\xbeijski Hindusi sa 213.000. Pripadnici ostalih naroda su malobrojniji, to su: Tamili (77.000); Biharci (Bhojpuri) (25.000); Gud\xc5\xbearati (23.000); Bengalci (21.000); Euronezijci (16.000); Rotumanci (9.100); Pand\xc5\xbeapci (8.300); Angloaustralci (7.200); Kinezi (5.600); I-Kiribati (5.400); Angloamerikanci (4.100); Urdu (4.100); Telugu (2.000); Englezi (1.800); Lomaiviti (1.800); Walisiani (800); Korejci (400); Tuvaluanci (400); Malayali (300); Samoanci (300); Tonganci (300). Fid\xc5\xbeijci su bili podijeljeni po plemenima (yavusa), kao \xc5\xa1to su: Noi Vunatoto, Saumata, Leweinaqali, itd. Ve\xc4\x87ina stanovnika su kr\xc5\xa1\xc4\x87ani uz manji broj hinduista i muslimana.'